22. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 2068 της 19/26 Νοεμ. 1982 (ΦΕΚ Β΄ 963) Επέκταση μερικών διατάξεων του Ν.Δ. 1037/71 «περί χρονικών ορίων λειτουργίας καταστημάτων κλπ.» στα καταστήματα διανομής πετρελαιοειδών όλης της χώρας. Έχοντας υπόψη: 1.Τις διατάξεις των παρ. 3 και 4 του άρθρ. 2 του Ν.Δ. 1037/71 «περί χρονικών ορίων λειτουργίας καταστημάτων κλπ.». 2.Γνώμη του Ανώτατου Συμβουλίου Εργασίας που διατυπώθηκε κατά τη συνεδρίαση αυτού της 19.11.1982, αποφασίζουμε: 1.Επεκτείνουμε τις διατάξεις των παρ. 1 και 2 του άρθρ. 3,1 του άρθρ. 4 και του άρθρ. 7 του Ν.Δ. 1037/71 «περί χρονικών ορίων λειτουργίας καταστημάτων και εργασίας του προσωπικού αυτών», στα καταστήματα διανομής πετρελαιοειδών για αυτοκίνητα, όλης της χώρας. Η επέκταση έχει εφαρμογή και στους σταθμούς αυτοκινήτων ως προς τις ώρες λειτουργίας των αντλιών διανομής πετρελαιοειδών για αυτοκίνητα, που τυχόν διαθέτουν οι παραπάνω σταθμοί. 2.Ο χρόνος της ημερήσιας λειτουργίας των καταστημάτων, που αφορά η παρούσα απόφαση, ορίζεται σε 12 συνεχείς ώρες, από 07.00΄ μέχρι 19.00΄, με τον όρο ότι για το υπόλοιπο χρονικό διάστημα του 24ώρου θα καθορίζεται υποχρεωτική λειτουργία, για όλο ή για μέρος του διαστήματος αυτού, μέρους των ανωτέρω καταστημάτων εκ περιτροπής, με αποφάσεις των οικείων Νομαρχών, σύμφωνα με τις διατάξεις του άρθρ. 8 του Ν.Δ. 1037/71. 